PE-prokureur tronk toe oor bedrogArgieffoto Michael Randell, ŉ voormalige prokureur van Port Elizabeth, sal met sy tronkstraf begin ná die konstitusionele hof sy aansoek om verlof tot appèl teen sy vonnisoplegging van die hand gewys het. Randell is in September 2016 deur die handelsmisdaadhof in Port Elizabeth tot ses jaar tronkstraf gevonnis, waarvan twee jaar opgeskort is, nadat hy die Greenwood Primary School uit R2,5 miljoen bedrieg het. Hy het tussen 1999 en 2006 op die skool se beheerliggaam gedien. Randell was bekend vir ŉ klasaksie teen die departement van onderwys in 2010 wat daartoe gelei het dat die departement meer as 6 000 vakante onderwysposte moes vul. Patrick Shelver, voormalige skoolhoof, het skuld beken en het ŉ opgeskorte vonnis ontvang in ruil vir sy getuienis teen Randell. Die voorsitter van die skool se beheerliggaam, Michel Lascot, wat ook ŉ beskuldigde was, is intussen oorlede.